**Contract de servicii**

 **Municipiului Piatra Neamţ .......................................**

**Nr\_\_\_\_\_\_\_\_/\_\_\_\_\_\_.\_\_\_.2021 Nr\_\_\_\_\_\_\_\_/\_\_\_\_\_\_.\_\_\_.2021**

1. **Părţile contractante**

În temeiul prevederilor LEGII nr. 98 din 19 mai 2016 privind achiziţiile publice şi a Hotărârii Guvernului nr. 395/2016, pentru aproba Normelor metodologice de aplicare a prevederilor referitoare la atribuirea contractului de prestare de servicii,

**între**

**Municipiul Piatra Neamt** , adresa sediului Piatra Neamt, Strada Stefan Cel Mare, nr. 6-8, jud. Neamt, telefon 0233/218991, fax 0233/215374, cod fiscal 2612790, cont RO TREZ deschis la Trezoreria Municipiului Piatra Neamt, reprezentată prin Primar, dl. **Andrei Carabelea,** în calitate de Achizitor (numit în continuare şi în Condiţiile de Contract **Beneficiar**), pe de o parte,

**şi**

 **................** având sediul ……………, str. ………, nr. …… , jud ……., cod poștal …….., telefon ………, e-mail ……………., număr de înmatriculare O.R.C. …………. , cod fiscal ………….. , cont Trezoreria ……………**,** reprezentată prin **………….,** avândfuncţia **……….**, in calitate de prestator, pe de alta parte.

***2. Definiţii***

2.1 - În prezentul contract următorii termeni vor fi interpretaţi astfel:

1. contract - actul juridic care reprezinta acordul de vointa al celor cloud parti incheiat intre o autoritate contractante, in calitate de achizitor, si un prestator de servicii, in ealitate de prestator;
2. achizitor si prestator - partile contractante, astfel cum sunt acestea denumite in prezentul contract;
3. pretul contractului - pretul platibil prestatorului de catre achizitor, in baza contractului, pentru indeplinirea integrald si corespunzatoare a tuturor obligatiilor asumate prin contract;
4. servicii - activitati a caror prestare face obiectul contractului;
5. produse - echipamentele, masinile, utilajele, piesele de schimb si orice alte bunuri cuprinse in anexa/anexele la prezentul contract si pe care prestatorul are obligatia de a le furniza aferent serviciilor prestate conform contractului;
6. standarde - standardele, reglementarile tehnice sau altele asemenea prevazute in Tema de proiectare si in propunerea tehnica;
7. forta majors - un eveniment mai presus de controlul partilor, care nu se datoreazd greselii sau vinii acestora, care nu putea fi preydzut la momentul incheierii contractului si care face imposibild executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau ()rice alte catastrofe naturale, restrictii aparute ca urmare a unei carantine, embargo, enumerarea nefiind exhaustive ci enuntiativa. Nu este considerat fold majors un eveniment asemenea celor de mai sus, care, fare a crea o imposibilitate de executare, face extrem de costisitoare executarea obligatiilor uneia din parti;
8. zi - zi calendaristica; an - 365 de zile
9. subcontractant - orice operator economic care nu este parte a unui contract de achizitie publica care execute si/sau furnizeaza anumite parti on elemente ale lucrarilor sau ale constructiei on indeplinesc activitdti care fac parte din obiectul contractului de achizitie publica, raspunzand in fata contractantului de organizarea derularea tuturor etapelor necesare in acest scop;

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

 4.1. - Prestatorul se obligă să presteze serviciile de **Asistentă în recrutarea de resurse umane pentru selecția membrilor consiliilor de administrație ale societăților la care Municipiul Piatra Neamt este actionar unic sau majoritar,** Codul de clasificare C.P.V : **79600000-0 servicii de recrutare ( rev. 2),** în perioada convenită şi în conformitate cu obligaţiile asumate prin prezentul contract pentru preţul de ........lei inclusiv TVA.

 4.2. - Achizitorul se obligă să plătească prestatorului prețul de..........lei fără TVA, convenit pentru îndeplinirea contractului **Asistență în recrutarea de resurse umane pentru selecția membrilor consiliilor de administrație ale societăților la care Mun. Piatra Neamț este acționar unic sau majoritar,** Codul de clasificare C.P.V : **79600000-0 servicii de recrutare ( rev. 2);**

4.3. - Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de **......... lei**  **la care se adaugă T.V.A. de .......... lei.**

**5. *Durata contractului***

5.1 – Durata prezentului contract este de **4 luni** de la data semnării contractului, cu posibilitatea prelungirii acestuia. **Prelungirea duratei contractului se va face fără costuri suplimentare pentru Achizitor.**

**6. *Documentele contractului***

*6*.1 - Urmatoarele documente sunt anexe și se constituie in parte integrală a contractului:

a) caietul de sarcini;

b) propunerea financiară;

***7.* *Obligaţiile principale ale prestatorului***

7.1- Prestatorul se obligă să presteze serviciile care fac obiectul prezentul contract în perioada convenită şi în conformitate cu obligaţiile asumate, conform cerințelor menționate în SEAP, respectiv *” Prestare de servicii din domeniul resurselor umane, respectiv asistenta de specialitate, stabilire criterii de selectie, si selectia candidatilor pentru posturile de membrii consiliilor de administrație ale , societăților la care Mun. Piatra Neamț este acționar unic sau majoritar in conformitate cu prevederile OUG 109/2011 actualizata prin Legea 111/2016 si cu respectarea prevederilor H.G. 722/2016”,* precum și alte atribuții prevăzute prin actele normative menționate , în sarcina expertului. *Se vor respecta principiile liberei concurențe, nedescriminării, transparenței și asumării răspunderii, cu luarea în considerare a specificului domeniului de activitate a societatilor.*

7.2- Prestatorul se obligă să presteze serviciile în conformitate cu cerințele caietului de sarcini, anexă la contract.

7.3- Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***8*. *Obligaţiile principale ale achizitorului***

8.1 – Achizitorul se obligă să plătească preţul convenit în prezentul contract pentru serviciile prestate.

8.2- Achizitorul se obligă să recepţioneze serviciile prestate, pe bază de proces verbal de predare – primire. Achizitorul, în urma verificării acestora, poate solicita modificări și/ sau completări ale crieriilor de selecție ale administratorilor, cu luarea în considerare a specificului și complexității activității societății și a cerințelor din scrisoarea de așteptări; acestea vor fi realizate de către Prestator în termen de maxim 5 zile calendaristice de la data primirii solicitării.

În urma verificării, Achizitorul va întocmi un proces verbal de recepție a documentației.

8.4 - Plata prestării serviciilor se face în baza facturilor emise de Prestator, însoțite de documentele de recepție a documentațiilor. Plata facturilor se va efectua în termen de maxim 30 de zile de la înregistrarea lor la registratura autorităţii contractante, cu condiția ca recepția documentației să fie efectuată anterior emiterii facturii.

8.5 - Dacă achizitorul nu onorează facturile în termenul prevazut la art. 8.3, atunci prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

**9. Caracterul contractului**

9.1. Contractul are caracter de document public. Accesul persoanelor la aceste informatii se realizeaza cu respectarea termenelor și procedurilor prevazute de reglementările legate privind liberul acces la informatiile de interes public si nu poate fi restrictionat decat in masura in care aceste informatii sunt clasificate sau protejate de un drept de proprietate intelectuala, potrivit legii. Prestatorul nu are voie sa faca public contractul sau orice alt document ce decurge in legatura cu acesta, decat cu aprobarea prealabila a achizitorului.

***10.* *Sancţiuni pentru neîndeplinirea culpabilă a obligaţiilor***

10.1 - În cazul în care, din vina sa exclusivă, prestatorul nu îşi îndeplinește obligaţiile asumate prin contract, atunci achizitorul are dreptul de a solicita dobanzi penalizatoare la nivelul dobanzii legale, respectiv a ratei dobânzii de referinţă a Băncii Naţionale a României, plus 8 puncte procentuale, aplicata la contravaloarea obligatiilor contractuale neindeplinite în termen, până la îndeplinirea efectivă a obligatiilor.

10.2. - În cazul în care achizitorul nu efectueaza platile in termenul stabilit prin contract, atunci prestatorul are dreptul de a solicita dobanzi penalizatoare la nivelul dobanzii legale, respectiv a ratei dobanzii de referinta a Bancii Nationale a Romaniei, plus 8 puncte procentuale, conform legislației în vigoare.

10.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

10.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***11. Garanţia de bună execuţie a contractului - nesolicitată***

***12. Alte responsabilităţi ale prestatorului***

12.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele în măsura în care necesitatea asigurării acestora este prevazută în contract sau se poate deduce în mod rezonabil din contract.

12.2 - Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

12.3. Prestatorul îndeplinește următoarele atribuții principale în procesul de recrutare și selecție a administratorilor, dar fără a se limita la acestea și în condițiile legii:

1. Acordă sprijin autorității publice tutelare pentru elaborarea scrisorilor de așteptări, precum și pentru etapa consultării celorlalţi acționari în vederea definitivării scrisorilor de aşteptări;
2. Asistă şi colaborează cu comisia de selecţie la evaluarea dosarelor de candidatură depuse, la solicitarea informațiilor suplimentare acolo unde este cazul și la întocmirea listei lungi a candidaților;
3. Asistă şi colaborează cu comisia de selecţie la verificarea informațiilor din dosarele candidaților înscriși în lista lungă prin mijloacele menționate la art. 43 din Hotărârea Guvernului nr. 722/2016 *pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice* şi la stabilirea punctajului conform grilei de evaluare pentru fiecare criteriu din cadrul matricei profilului pentru fiecare candidat;
4. Asistă şi colaborează cu comisia de selecţie în vederea formulării răspunsurilor la contestațiile formulate cu privire la procedura de selecție derulată;
5. Asistă şi colaborează cu comisia de selecţie la întocmirii listei scurte conform art. 44 din Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice;
6. Asistă şi colaborează cu comisia de selecţia la analizarea declaraţiilor de intenţie şi la integrarea rezultatelor analizei în matricea profilului de candidat;
7. Asistă şi colaborează cu comisia de selecţie la elaborarea planului de interviu, la evaluarea candidaţilor şi la întocmirea raportului pentru numirile finale;
8. Colaborează cu structura de guvernanţă corporativă în vederea stabilirii proiectului contractului de mandat pentru membrii Consiliilor de Administraţie.

***13. Alte responsabilităţi ale achizitorului***

13.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

***14. Recepţie şi verificări***

14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

14.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

***15. Începere, finalizare, întârzieri, sistare***

15.1 - (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de către ambele părți.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

15.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional, iar graficele curpinse ca documente ale contractului vor fi corelate de către prestator cu noua perioadă de prestare și vor fi trimise către achizitor printr-o notificare.

15.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional, iar graficele cuprinse ca documente ale contractului vor fi corelate de către prestator cu noua perioada de prestare și vor fi trimise către achizitor printr-o notificare.

15.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

15.5 – În cazul în care, în etapa postatribuire, respectiv executarea şi monitorizarea implementării contractului, dar numai în perioada de valabilitate a acestuia, apar modificări care nu au fost prevăzute în documentele achiziției inițiale, se vor aplica prevederile art. 221 din Legea nr. 98 din 19 mai 2016 privind achizițiile publice.

***16. Ajustarea preţului contractului[[1]](#footnote-1)***

16.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

16.2 - Preţul contractului se ajustează utilizând formula convenită – **nu este cazul.**

16.3 – Eventuale ajustări ale prețului pot fi generate doar de modificări legislative ulterioare semnării contractului.

***17. Subcontractanţi***

17.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

17.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

17.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

17.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului**.**

***18. Forţa majoră***

18.1 - Forţa majoră este constatată de o autoritate competentă.

18.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

18.6- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***19. Soluţionarea litigiilor***

19.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

19.2. - Dacă, după 15 zile de la începerea acestor tratative, achizitorii şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România **de la sediul achizitorului** .

20. Cheltuieli pentru recuperarea creantei, conform ***art. 9 din legea 72/2013***

20.1. Creditorul poate pretinde daune-interese pentru toate cheltuielile facute pentru recuperarea creantei, in conditiile neexecutarii la timp a obligatiei de plata de catre debitor.

21. Daune-interese suplimentare, conform ***art. 10.1 din Legea nr.72/2013***

***22. Limba care guvernează contractul***

22.1 - Limba care guvernează contractul este limba română.

***23. Comunicări***

23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

23.2 - Comunicările între părţi se pot face şi prin telefon, telegramă, telex, fax sau e-mail .

***24. Legea aplicabilă contractului***

24.1 - Contractul va fi interpretat conform legilor din România.

Prevederile contractului pot fi completate cu prevederile Codului Civil.

Prevederile care nu au obiect, se consideră neaplicabile.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

 Achizitor, Prestator,

 **Municipiul Piatra Neamt**   **.............**

1. Clauza se utilzează numai în cazul în care preţul contractului nu este ferm [↑](#footnote-ref-1)